പ്രസവരക്ഷാ മരുന്നിനു പണം ഈടാക്കിയതില് പ്രതിഷേധം കൊടുങ്ങല്ലൂര്: താലൂക്കാശുപത്രിയിലെ നീതി മെഡിക്കല് സ്റ്റോറില് നിന്നു സൗജന്യമായി ലഭിക്കേണ്ട പ്രസവരക്ഷ മരുന്നിനു പണം വാങ്ങിയെന്നാരോപിച് യുവമോര്ച്ച പ്രവര്ത്തകര് ആശുപത്രിക്കു മുന്നില് പ്രതിഷേധിച്ചു. കുഴൂര് സ്വദേശിയായ യുവതി പ്രസവശേഷം വീട്ടിലേക്കു മടങ്ങുന്നതിനു മുന്പ് യുവതിയ്ക്ക് ആവശ്യമായ മരുന്നുകള് നീതി മെഡിക്കല്സില് നിന്നും സൗജന്യമായി ലഭിക്കേണ്ടതാണ് എന്നാല് ഇവരില് നിന്നു ബില് തുകയായ 750 രൂപ വാങ്ങിയെന്നാണ് പരാതി. .വി.ആര്. സുനില്കുമാര് എംഎല്എയും, ബെന്നി ബഹനാന് എം പി യും വേണ്ടവിധത്തില് ഇടപെടാന് തയ്യാറാവുന്നില്ലങ്കില് ശക്തമായ പ്രതിഷേധ പരിപാടികള്ക്കു തുടക്കം കുറിക്കുമെന്നു യുവമോര്ച്ച മണ്ഡലം പ്രസിഡന്റ് ജിതേഷ് മുന്നറിയിപ്പ് നല്കി. യുവമോര്ച്ച മണ്ഡലം ജനറല് സെക്രട്ടറി അംജിത്, കൊടുങ്ങല്ലൂര് മേഖല ജനറല് സെക്രട്ടറി രാഹുല്രാജ്, മേത്തല മേഖല പ്രസിഡന്റ് സുബിന്കുമാര്, കുഴൂര് പഞ്ചായത്ത് സെക്രട്ടറി ശ്യാം എന്നിവര് പ്രതിഷേധ പരിപാടിയില് പങ്കെടുത്തു. അതേസമയം നീതി മെഡിക്കല്സുമായി സംസരിച് പ്രശ്നം പരിഹരിച്ചതായി ആശുപത്രി സൂപ്രണ്ട് ഉണ്ണികൃഷ്ണന് അറിയിച്ചു.